8. ΝΟΜΟΘΕΤ. ΔΙΑΤΑΓΜΑ της 12/13 Νοεμ. 1927 Περί κυρώσεως του Ν.Δ. της 5/27 Ιουλ. 1926 περί αυθεντικής ερμηνείας και συμπληρώσεως του Νόμ. 2992. Κυρούται το Ν.Δ. της 5 Ιουλ. 1926, έχον ούτως: Άρθρ.1.-Ερμηνεύεται το άρθρ.5 εδάφ. 4 του Νόμ. 2992/1922 (ανωτ. αριθ. 5). Άρθρ.2.-Προσωρινής ισχύος. Άρθρ.3.-Το επάγγελμα του εξηγητού ή διερμηνέως επιτρέπεται να ασκώσι μόνον οι επιτυχόντες εις εξετάσεις ενώπιον επιτροπής οριζομένης υπό του υπουργού της Εθνικής Οικονομίας. Δια Δ/τος εκδιδομένου προτάσει του υπουργού, ορίζονται τα προσόντα των υποψηφίων, ο τρόπος της διεξαγωγής των εξετάσεων, τα καταβλητέα εξέταστρα και πάσα άλλη σχετική λεπτομέρεια. Μέχρι της ημέρας της ενεργείας των εν λόγω εξετάσεων το επάγγελμα του εξηγητού ή και διερμηνέως ασκείται ελευθέρως, εφ’ όσον τηρούνται υπό των ενδιαφερομένων αι γενικαί περί ασκήσεως επαγγέλματος διατάξεις. Άρθρ.4.-Συν τη υποβολή αιτήσεως περί παροχής ατελειών εις ανεγειρόμενα ξενοδοχεία συμφώνως τω Νόμ. 2992/1922 υποβάλλεται και γραμμάτιον παρακαταθήκης (δραχμών χιλίων) του εν Αθήναις Ταμείου διανεμομένων εις τα μέλη και τον γραμματέα του οικείου διοικητικού συμβουλίου, τους λαβόντας μέρος εις την συνεδρίασιν καθ’ ην ελήφθη οριστική απόφασις. Το παρόν Δ/μα ισχύει από της ημέρας της δημοσιεύσεώς του εις την Εφημερίδα της Κυβερνήσεως. 